พอดีใช้สบู่ แล้วมันน่าแรง. ใช้ได้สามวันวันนี้มีตุ่มขึ้น พร้อมอาการคันๆแสบๆ ค่ะ. มันขึ้นเป็นตุ่มเรียงกันคล้ายพวงไข่ปลา เป็นสองข้างแคมด้านใน. ไม่มราบว่าเป็นอะไรหรอคะ. ต้องใช้ยาสอดหรือยาทาคะ. ขอบค่ะ
สวัสดีค่ะPapapopaอาการมีตุ่มคันๆแสบๆ ขึ้นเป็นพวงที่บริเวณแคมด้านในนั้น อาจจะมีสาเหตุมาจาก เริมที่อวัยวะเพศ หูดหงอนไก่ หูดข้าวสุก แผลริมอ่อน หรือแผลการติดเชื้อหนองใน แผลจากการอักเสบหรือติดเชื้อของเยื่อบุอวัยวะเพศจากเชื้อราหรือเชื้อแบคทีเรียซึ่งการให้ได้การวินิจฉัยที่แน่ชัด ควรได้รับการตรวจร่างกายโดยแพทย์ และอาจต้องนำตุ่มน้ำไปตรวจยืนยันเชื้อด้วยต่อไปยังไม่ควรซื้อยาสอดหรือทาใดๆมาใช้เอง เพราะอาจทำให้เชื้อดื้อยา หากใช้ยาไม่ตรงกับโรค ตอนนี้ให้งดการมีเพศสัมพันธ์ ใช้แค่น้ำเปล่าสะอาดล้างเบาๆ ไม่ไปแกะเกาบริเวณที่เป็น ถ้าตุ่มเป็นมากขึ้น ลุกลาม แสบมาก มีหนองไหล ให้ไปพบแพทย์